Diari Oficial de la Generalitat Valenciana


Sumari del DOGV 5132, del 10-11-2005 (2005/12206)

RESOLUCIÓ de 2 de novembre de 2005, del Rectorat de la Universitat Jaume I de Castelló, per la qual es convoca concurs de selecció de professorat contractat doctor.
--------------------------------------------------------------------------------------------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12600


Data del document
:   02-11-2005

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat
    * lingüística
    * personal docent
    * mètode pedagògic
    * ensenyament d'idiomes

RESOLUCIÓ de 2 de novembre de 2005, del Rectorat de la Universitat Jaume I de Castelló per la qual es convoca concurs de selecció de professorat contractat doctor. [2005/12735]
  
Sent necessària la provisió de places vacants de professorat contractat doctor, relacionada en l'annex I d'aquesta convocatòria, incloses en la relació de llocs de treball del personal docent i investigador de la Universitat Jaume I de Castelló i dotades pressupostàriament, aquest Rectorat resol convocar concurs de selecció d'acord amb les següents bases.
  
1. Normes generals
  
Aquest concurs es regeix pel disposat en la Llei orgànica 6/2001, de 21 de desembre, d'universitats (BOE de 24/12/2001); pel decret 174/2002, de 15 d'octubre, del Govern valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22/10/2002); per la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I de Castelló (aprovada pel Consell de Govern Provisional el 3 d'octubre de 2003) (a partir d'ara, Normativa de la UJI); per les disposicions que regulen el règim d'ingrés en l'administració pública; per les restants normes d'aplicació general i pel disposat en aquestes bases.
  
2. Requisits
  
2.1 De caràcter general
  
a) Tindre fets els 18 anys i no superar l'edat de jubilació.
  
b) Estar en possessió o en condicions d'obtindre el títol acadèmic exigit per a cada figura. Si han realitzat els estudis fora de l'estat espanyol, la titulació acadèmica ha d'estar homologada pel Ministeri d'Educació, Cultura i Esports. Els candidats amb títols de la Unió Europea han de presentar l'homologació del títol o la credencial de reconeixement dirigit a l'exercici de la professió de professor o professora d'universitat.
  
c) No patir malaltia o discapacitat física o psíquica que impedisca l'exercici de les corresponents funcions.
  
d) No haver sigut separat del servei ni inhabilitat per a l'exercici de funcions públiques o exercir càrrecs o funcions declarats incompatibles amb la docència. Així mateix, l'exercici de les places convocades queda sotmès a la Llei 53/1984, de 26 de desembre, i a les normes de desenvolupament, en matèria d'incompatibilitats. Els aspirants, la nacionalitat dels quals no siga l'espanyola, no han d'estar sotmesos a sanció disciplinària o condemna penal que impedisca, al seu estat, l'accés a la funció pública.
  
e) Els aspirants que no siguen de nacionalitat espanyola han de posseir un coneixement del castellà adequat per al desenvolupament de les seues funcions.
  
f) Els aspirants que sol·liciten places amb perfil de docència en valencià han d'acreditar el nivell mitjà de coneixements de valencià.
  
2.2 De caràcter específic
  
Per accedir a places de professorat contractat doctor:
  
Estar en possessió del títol de doctorat amb, almenys, tres anys d'activitat docent o investigadora postdoctoral, prioritàriament investigadora, avaluada positivament per l'Agència Nacional d'Avaluació de la Qualitat i Acreditació o per la Comissió Valenciana d'Acreditació i Avaluació de la Qualitat.
  
2.3 El compliment d'aquests requisits per a concursar està referit sempre a la data d'expiració del termini fixat per a sol·licitar la participació en aquest concurs i s'ha de mantindre fins a la data de formalització del contracte.
  
2.4 L'acreditació de les condicions generals que exigeix la legislació vigent per a l'accés del personal al servei de les administracions públiques s'ha de realitzar, per a aquells concursant que hagen obtingut plaça, abans de la seua contractació.
  
3. Presentació de sol·licituds
  
3.1 Per a prendre part en els concursos, les persones interessades han de presentar la sol·licitud de participació que s'indica en l'annex II d'aquesta convocatòria, indicant el còdi de la plaça a la que opten. Les sol·licituds s'han de presentar al Registre General de la Universitat Jaume I - edifici de Rectorat, campus del Riu Sec. Horari: de dilluns a divendres, matins de 9 a 14 hores i vesprades de 17 a 19 hores- o als registres enumerats en l'article 38.4 de la Llei 30/1992, de règim jurídic de les administracions públiques i del procediment administratiu comú, en el termini de 20 dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana. Juntament amb la sol·licitud s'ha de presentar la documentació següent:
  
a) Fotocòpia del document nacional d'identitat o, les persones que no tenen la nacionalitat espanyola, el document que acredite la seua identitat i data de naixement.
  
b) Fotocòpia del títol acadèmic exigit en la base 2.2, o resguard d'haver abonat els drets d'expedició. Si s'han realitzat els estudis fora de l'estat espanyol s'ha de presentar la fotocòpia dels documents a què fa referència la base 2.1.b.
  
c) Fotocòpia de l'avaluació positiva o de l'informe favorable, segons la plaça, de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
d) Resguard original de l'ingrés de les taxes en concepte d'admissió a proves. Aquestes taxes són de 24,28 euros i s'han d'ingressar en el compte corrent núm. 1045637466 €Universitat Jaume I de Castelló. Drets d'examen- de Bancaixa, entitat 2077, sucursal 0580. A més del nom i els cognoms s'hi ha d'indicar el número de document nacional d'identitat i el número de la plaça.
  
Les instàncies presentades en les oficines de correus han de complir el procediment establert en l'article 205.3 del Reglament dels serveis de Correus: les instàncies s'han de presentar en sobre obert perquè l'empleat estampe el segell de data en la part superior esquerra de les sol·licituds, i hi ha de figurar clarament el nom de l'oficina i la data.
  
3.2 Traducció de documents
  
Els documents acreditatius dels requisits presentats en un idioma distint dels oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.
  
4. Protecció de dades personals
  
Les dades de caràcter personal recollides en els documents aportats per les persones que presenten la sol·licitud de participació quedaran incloses en un fitxer automatitzat. La Universitat Jaume I es compromet a no fer un ús distint d'aquestes dades per al qual han estat sol·licitades, d'acord amb la Llei orgànica 15/1999, de 13 de desembre, de protecció de dades.
  
La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, d'acord amb l'article 5 de la Llei 15/1999. Aquests drets s'han d'exercir, per escrit, davant la Secretaria General d'aquesta Universitat.
  
5. Relació de persones admeses i excloses
  
5.1 Després que haja finalitzat el període de presentació de sol·licituds, la Universitat publicarà a la pàgina web on consta la convocatòria i al tauler d'anuncis del Servei de Recursos Humans, la relació provisional de persones admeses i excloses del concurs, amb indicació dels motius de l'exclusió, si escau, tot indicant a les persones interessades que, si no ho esmenen en el termini improrrogable de deu dies hàbils, perden el seu dret.
  
En qualsevol cas, per tal d'evitar errors i per a possibilitar la seua esmena en temps i forma, les persones aspirants han de comprovar fefaentment no sols que no figuren en la relació de persones excloses, sinó que, a més a més, les seues dades personals consten correctament en la pertinent relació de persones admeses.
  
Les persones que dins del termini assenyalat no esmenen l'exclusió o no al·leguen l'omissió seran definitivament excloses de la participació de les proves.
  
5.2 Finalitzat aquest termini, s'elevarà a definitiva la llista provisional amb les modificacions que procedisquen, i es publicarà també a la pàgina web. Contra aquesta resolució es podrà inteposar recurs en els terminis que preveuen els articles 107 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
És causa d'exclusió, a més de les assenyalades en altres apartats d'aquestes bases, l'omissió de la signatura en la sol·licitud.
  
5.3 Les persones que resulten excloses en la relació definitiva poden sol·licitar el reintegrament de les taxes mitjançant instància dirigida al Rectorat. En la instància han d'indicar les dades bancàries on s'ha de fer efectiva la transferència.
  
6. Comissions de contractació
  
6.1 Els concursos els jutjaran les corresponents comissions de contractació, formades d'acord amb l'article 17 de la Normativa per al desenvolupament dels concursos d'accés a cossos de funcionariat docent universitari i dels concursos de la selecció de professorat col·laborador i contractat doctor de la Universitat Jaume i de Castelló (aprovada pel Consell de Govern Provisional el 3 d'octubre de 2003).
  
6.2 Els nom dels components de cada comissió es publicaran en el Diari Oficial de la Generalitat Valenciana i al web de la Universitat.
  
6.3 Si concorren els motius d'abstenció a què es refereix l'apartat 2 de l'article 28 de la Llei 30/1992, les persones interessades s'han d'abstindre d'actuar en la comissió i han de manifestar el motiu concurrent.
  
Quan es produïsca la recusació a què es refereix l'article 29 de la Llei 30/1992, la persona recusada ha de manifestar l'endemà de la data de coneixement de la recusació si es dóna o no en ella la causa al·legada. Si nega la causa de recusació, el Rectorat, després d'obtindre els informes i comprovacions que considere oportuns, emetrà una resolució en un termini de tres dies hàbils. Contra aquesta resolució no es pot presentar cap reclamació, sense perjudici que aquesta s'al·legue en interposar recursos posteriors.
  
En els casos d'abstenció, de recusació o de causa justificada que impedisquen l'actuació dels membres de la comissió titular, aquests s'han de substituir pels suplents respectius.
  
En el cas excepcional que també el membre suplent complirà algun dels supòsits d'impediment citats anteriorment, la Universitat ha de nomenar un nou suplent.
  
7. Constitució de les comissions de contractació
  
7.1 Per tal que la constitució de la comissió siga vàlida, s'exigeix la presència de la totalitat dels seus membres. Els membres titulars que no compareguen en aquest acte cessaran i seran substituïts conformememt amb el que preveu la Normativa de l'UJI.
  
7.2 Després que s'haja constituït la comissió, en cas d'absència del president o presidenta, aquest ha de ser substituït pel professor o professora més antic d'acord amb el següent ordre de prelació de cossos: professorat catedràtic d'universitat, professorat titular d'universitat o professorat catedràtic d'escola universitària, professorat titular d'escola universitària i, si escau, professorat contractat doctor.
  
7.3 Perquè la comissió puga actuar vàlidament és necessària la participació d'almenys tres dels seus membres.
  
7.4 Els membres de la comissió que estiguen absents en alguna de les proves corresponents a algun dels aspirants cessaran com a membres d'aquesta, sense perjudici de les responsabilitats en què pugueren haver incorregut.
  
7.5 Si, després que haja començat la primera prova, la comissió queda amb menys de tres membres, s'ha de nomenar una nova comissió d'acord amb el procediment que estableix a Normativa de l'UJI, en la qual no poden incloure's els membres de la primera que hagueren cessat en aquesta condició.
  
7.6 Els acords de la comissió es prenen per majoria, tenint en compte que, en cas d'empat, la Presidència té vot de qualitat.
  
7.7 Corresponen al secretari/ària de la comissió les actuacions administratives i la gestió económica pròpies de la comissió, auxiliat pels serveis administratius de la Universitat.
  
8. Preparació de les proves
  
8.1 Dins del termini per a la constitució de la comissió, la Presidència, després de consultar la resta de membres, ha de dictar una resolució en la qual es fixen el dia, el lloc i l'hora de l'acte de constitució. Aquesta resolució s'ha de notificar a totes les persones interessades amb una antelació mínima de 15 dies hàbils respecte a la data de l'acte per al qual se'ls cita. Mitjançant aquesta resolució es convoquen les persones que s'indiquen a continuació:
  
a) Tots els membres titulars de la comissió i, si escau, els suplents necessaris per efectuar l'acte de constitució de la comissió i per fixar i fer públics a continuació els criteris que s'establisquen per a la valoració de les proves. Els membres de la comissió han de tindre en compte per a la valoració del currículum del concursant el barem que es recull en l'annex IV.
  
En els concursos a places de professorat contractat doctor, al primer exercici s'hi ha d'assignar, com a mínim, un valor doble i, com a màxim, un valor triple que al segon exercici. Es considera mèrit preferent per a la contractació ser funcionari o funcionària dels cossos docents universitaris o estar habilitat o habilitada per participar en els concursos d'accés a aquests cossos, en l'àrea de coneixement a què correspon la plaça objecte de la convocatòria o, si no n'hi ha, en àrees de coneixement afins.
  
La comissió pot considerar com a mèrit preferent el coneixement de la llengua pròpia de la Universitat Jaume I i també el fet d'haver mantingut, amb anterioritat a l'entrada en vigor de la Normativa de l'UJI, qualsevol classe de relació contractual amb la Universitat per realitzar-hi funcions docents o investigadores.
  
La comissió pot sol·licitar, a través de la Presidència, els assessoraments que considere convenients, els quals s'han d'efectuar de forma confidencial i per escrit i s'han d'adjuntar a l'acta corresponent.
  
b) Totes les persones admeses a participar en el concurs per realitzar l'acte de presentació dels concursants, amb indicació del dia, l'hora i el lloc de realització d'aquest acte; a aquest efecte, el termini entre la data prevista per a l'acte de constitució de la comissió i la data assenyalada per a l'acte de presentació no pot ser superior a dos dies hàbils.
  
8.2 En l'acte de presentació, que és públic, els aspirants han d'entregar la documentació corresponent a la primera prova i han de rebre totes les instruccions adients sobre la realització de les proves. Així mateix, s'hi ha de determinar, mitjançant sorteig, l'ordre d'actuació dels participants i s'hi ha de fixar el lloc, la data i l'hora de començament de les proves.
  
En el mateix acte de presentació, la Presidència de la comissió ha de fer públic el termini fixat per aquella perquè qualsevol participant puga examinar la documentació presentada per la resta d'aspirants abans de l'inici de les proves.
  
8.3 Els concursants o la Universitat poden sol·licitar dels ens públics i privats en què presten o han prestat els seus serveis l'emissió d'un informe individualitzat sobre les activitats exercides pels concursants i el seu rendiment, el qual s'ha de remetre directament a la comissió. Quan l'informe haja de remetre'l una universitat o un organisme públic d'investigació, s'ha de sol·licitar que l'envie i que adjunte les avaluacions anuals realitzades en compliment de la normativa vigent sobre l'activitat docent i investigadora del concursat.
  
La Comissió valorarà els informes a què fa referència el paràgraf anterior únicament en el cas que els obtinga abans del començament de les proves.
  
8.4 Les proves han de començar dins del termini de 20 dies hàbils, comptadors des del dia següent a l'acte de presentació.
  
9. Documentació i desenvolupament de les proves
  
9.1 Els aspirants han de lliurar a la Presidència de la comissió en l'acte de presentació la documentació següent:
  
a) Curriculum vitae, per quintuplicat, segons el model que estableix la convocatòria del concurs, i un exemplar de les publicacions i documents acreditatius del que s'hi consigna. La Universitat s'ha d'encarregar que tots els membres de la comissió disposen de les publicacions i documents acreditatius necessaris per emetre l'informe raonat a què es refereix l'apartat 2 d'aquesta base.
  
b) Projecte docent i, si escau, d'investigació, per quintuplicat, que l'aspirant proposa desenvolupar si obté la plaça a què concursa.
  
S'entén com a projecte docent i d'investigació l'exposició de les línies bàsiques de docència i investigació que l'aspirant pretén desenvolupar en el supòsit que se li adjudique la plaça.
  
En el projecte docent i investigador la part docent s'ha d'ajustar, si s'ha fixat en la convocatòria, a les especificacions establides per la Universitat. La part d'investigació s'exigirà en els concursos de places de professorat contractat doctor.
  
9.2 Abans del començament de la primera prova, cada membre de la comissió ha d'entregar al secretari o secretària d'aquesta un informe raonat sobre els mèrits al·legats per cada concursant en el seu curriculum vitae i sobre l'adequació del seu projecte docent i, si escau, d'investigació a les necessitats de la Universitat, exposades en la convocatòria del concurs.
  
9.3. La primera prova d'aquests concursos és pública i consisteix en l'exposició oral per part de l'aspirant, en el temps que considere oportú, dels mèrits al·legats i la defensa del projecte docent i, si escau, d'investigació presentats. A continuació, la comissió debatrà amb el concursant, durant un temps màxim de tres hores, sobre els seus mèrits, l'historial acadèmic i investigador i el projecte docent i, si escau, d'investigació presentats. Aquesta prova té caràcter eliminatori per a totes aquelles persones que no hi obtinguen, almenys, tres vots.
  
9.4 Per a la segona prova, els aspirants han d'entregar a la comissió, després que s'haja realitzat la qualificació de la primera, un resum del tema elegit o del treball original d'investigació que exposaran oralment després.
  
9.5 La segona prova d'aquests concursos és pública i consisteix en l'exposició oral per part de l'aspirant, durant un temps màxim de tres hores, d'un tema relatiu a una especialitat de l'àrea de coneixement a què corresponga la plaça o el conjunt de places convocades o, a elecció del candidat, d'un treball original d'investigació realitzat pel concursant individualment o en equip, en aquest últim cas com a director o directora de la investigació, la qual cosa ha de quedar certificada pels membres de l'equip.
  
A continuació, la comissió debatrà amb el concursant, durant un temps màxim de tres hores, sobre els continguts científics exposats, la metodologia que ha d'utilitzar en la impartició a l'alumnat i tots aquells aspectes que considere rellevants en relació amb el tema; o sobre tots aquells aspectes que considere rellevants en relació amb el treball original d'investigació.
  
9.6. Després que hagen finalitzat les proves i abans de la seua qualificació, la comissió deliberarà i cadascun dels seus membres ha d'elaborar un informe raonat sobte la valoració que ha obtingut cada concursant. Si hi ha unanimitat, aquests informes poden substituir-se per un informe únic i raona de la comissió.
  
10. Proposta de les comissions
  
10.1 La proposta de provisió de plaça o de places s'ha de realitzar pel sistema de votació, en el termini màxim de 30 dies comptadors a partir de la data del començament de les proves. Amb aquesta finalitat, la comissió ha de fer pública una resolució on formula la seua proposta i el vot de cada un dels membres.
  
10.2 En els concursos les comissions han de realitzar les seues propostes d'acord amb els pressupòsits següents:
  
a) S'han de proveir les places convocades quan hi haja concursants valorats favorablement, almenys, per tres dels seus membres.
  
b) Els membres de la comissió no poden abstindre's en la votació.
  
c) No pot proposar-se un nombre més gran de nomenaments que el nombre de places convocades.
  
d) Quan s'hagen convocat diverses places, la comissió ha de citar els concursants proposats per l'ordre de valoració que han obtingut, per tal que elegisquen vacant.
  
e) Tots els concursos es poden resoldre amb la no provisió de plaça o places.
  
10.3 Els concursants que no han sigut proposats no poden al·legar cap dret sobre places vacants.
  
11. Presentació de documentació
  
11.1 En els set dies hàbils següents al dia de finalització de l'actuació de la comissió, el secretari o secretària d'aquesta ha d'entregar a la Secretària General de la Universitat l'expedient administratiu del concurs, que ha d'incorporar els documents següents:
  
a) L'acta de constitució de la comissió i de cada una de les sessions realitzades, en les quals han de constar les actuacions fonamentals realitzades.
  
b) Els documents a què al·ludeix la base 8.1.
  
c) El document en què consten els criteris utilitzats per a la valoració de les proves a què al·ludeix la base 8.1.a).
  
d) El document en què consten els informes a què al·ludeixen les bases 8.1 i 9.2.
  
e) El document en què conste la valoració raonada de la comissió, o de cada un dels seus membres, sobre cada un dels aspirants en cada prova, a què al·ludeix la base 9.6.
  
f) L'acta de proposta de provisió de la plaça o places, amb una llista dels concursants per ordre de preferència.
  
g) Curriculum vitae, projecte docent i investigador, documents i treballs presentats pels concursants.
  
11.2 Els concursants poden sol·licitar en la Secretaria General de la Universitat un certificat de la valoració raonada que la comissió, o cada un dels seus membres, ha emès sobre els seus mèrits.
  
12. Les contractacions
  
12.1 Les contractacions proposades per la comissió les ha d'efectuar el Rectorat de la Universitat, en el termini de 30 dies hàbils comptadors a partir de la recepció de l'expedient administratiu en la Secretaria General de la Universitat, i després que la persona proposada haja acreditat que compleix els requisits a què al·ludeix la base 2 d'aquesta convocatòria, la qual cosa ha de fer en els 15 dies hàbils següents al dia de finalització de l'actuació de la comissió. En cas que la persona proposada no presente oportunament la documentació requerida, el Consell de Govern de la Universitat pot declarar la plaça vacant o remetre l'expedient a la comissió perquè propose, si aquesta ho considera convenient, en el termini de 30 dies, la contractació del següent concursant en l'ordre de valoració formulat.
  
12.2 En la contractació s'ha d'especificar la denominació de la plaça segons el catàleg d'àrees de coneixement i el departament al qual s'adscriu aquesta.
  
13. Durada, funcions, i retribucions dels contractes
  
Professorat contractat doctor
  
Els contractes laborals del professorat contractat doctor són de caràcter indefinit i tenen una dedicació a temps complet.
  
Les funcions del professorat contractat doctor, que inclouen la docència, la investigació, i si escau, la direcció de projectes d'investigació, són les establides per la Universitat en la corresponent relació de llocs de treball.
  
El sou, els triennis, les pagues extraordinàries i el complement de destinació són els que corresponen als funcionaris inclosos en l'àmbit d'aplicació de la Llei 30/1984, de 2 d'agost, d'acord amb el grup A de classificació a què es refereix l'article 25 de la dita Llei i el nivell 27 de complement de destinació. El complement específic s'abonarà en 12 mensualitats i la seua quantia anual és de 1.623,60 euros.
  
14. Informació
  
Es pot accedir a tota la informació de la convocatòria, bases, instàncies i barems, a l'adreça .
  
15. Reclamacions
  
1. Contra les propostes de les comissiones de selecció, es podrà inteposar un recurs d'alçada davant el rector en el termini d'un mes comptador des de l'endemà de la publicació de la proposta.
  
2. Una vegada admès a tràmit, el recurs serà valorat per la Comissió de reclamacions de professorat contractat de la Universitat Jaume I formada pel vicerrector que tinga atribuïdes les competències en matèria de professorat, que la presidirà, i quatre professors funcionaris dels cossos docents universitària doctors, o contractats doctors, nomenats pel rector a proposta del Consell de Govern,per un període de quatre anys, prorrogable per una única vegada. La Comissió es renovarà per meitats, cada dos anys.
  
3. La Comissió de recursos informarà sobre els aspectes del procediment del procés selectiu i comprovarà l'efectiu respecte per les comissions de selecció dels principis d'igualitat, mèrit i capacitat, sense qüestionar l'àmbit de discrecionalitat tècnica de la comissió seleccionadora. La Comissió de recursos efectuarà una proposta motivada i vinculant al rector en funció de la qual es confirmarà la proposta de contractació, o s'estimarà total o parcialment el recurs amb retroacció d'actuacions, si escau, per a la formulació d'una nova proposta de provisió per part de la comissió de selecció.
  
4. Tret que la resolució del rector indique una altra cosa, la comissió de selecció no haurà d'avaluar de nou tots els concursants, sinó solament aquells a què es refereix la resolució, i únicament en els apartats o els mèrits del currículum que aquesta resolució esmente. No obstant això, si a conseqüència del recurs la nova puntuació afecta la dels altres concursants per superar la puntuació màxima prevista en algun apartat general del barem, caldrà normalitzar i modificar les puntuacions obtingudes per aquests concursants en l'apartat corresponent i, consegüentment, en la puntuació final.
  
5. Les resolucions del rector a què fa referència aquest article exhaureixen la via administrativa i es poden recórrer davant la jurisdicció contenciosa administrativa.
  
6. Quan les comissions de selecció efectuen una nova proposta motivada, com a conseqüència de l'estimació d'un recurs, l'hauran de notificar a tots els concursants. Contra aquesta proposta es podrà interposar recurs d'alçada davant el rector, per qualsevol motiu diferent dels que van servir de fonament al primer recurs.
  
Castelló de la Plana, 2 de novembre de 2005.- El rector i per delegació de signatura (Resolució de 01-12-2004), el vicerector de Professorat i Benestar Social: Manuel Chust Calero.
  
ANNEX I
  
Codi: 9782
  
Categoria: professorat Contractat Doctor
  
Departament: Educació
  
Àrea de coneixement: Mètodes d'Investigació i Diagnòstic en Educació
  
Activitat: Col·laborar en les tasques docents, de gestió i investigadores que li assigne el departament relacionades amb l'àrea deMètodes d'Investigació i diagnòstic en Educació
  
Perfil: Mètodes d'Investigació en Educació
  
Dedicació: completa
  
Duració: indefinida
  
Codi: 9790
  
Categoria: professorat Contractat Doctor
  
Departament: Estudis Anglesos
  
Àrea de coneixement: Filologia Anglesa
  
Activitat: Col·laborar en les tasques docents, i investigadores que li assigne el departament d'Estudis Anglesos en l'àrea de Filologia anglesa.
  
Perfil: Docència en anglès comercial i tècnic per enginyeria informàtica, i investigació en l'anàlisi del gènere aplicada a la ressenya de llibres o ?book review- dins el camp de la lingüística
  
Dedicació: completa
  
Duració: indefinida
  
ANNEX III
  
 SERVEI DE RECURSOS HUMANS
  
Curriculum vitae
  
Dades de la plaça convocada a concurs
  
Codi núm.: ............................
  
Àrea: ?-
  
Perfil de la plaça: ?-
  
Departament: ?-
  
Resolució de la Universitat Jaume I de Castelló, de data: ?-
  
Dades personals
  
Cognoms i nom: ?-
  
DNI: ?- Data de naixement: ?-
  
Lloc de naixement: ?-
  
Adreça: ?- CP: ?-
  
Província: ?- Població: ?-
  
Telèfon: ?- Adreça electrònica: ?-
  
Si ocupeu plaça docent a la Universitat:
  
Facultat: ?-
  
Escola: ?-
  
Departament: ?-
  
Àrea: ?-
  
a) Formació
  
Titulació: ?-
  
Data de finalització dels estudis: ?-
  
Grau de llicenciatura ?- Data: ?-
  
Qualificació: ?-
  
Títol de la tesina: ?-
  
Qualificació mitjana de l'expedient acadèmic: ?-
  
(S'obté puntuant totes les assignatures, excepte les complementàries a què fa referència l'article 136 de la Llei general d'educació, d'acord amb l'escala següent: aprovat, 1; notable, 2; excel·lent, 3, i matrícula d'honor, 4.)
  
Doctorat. Universitat: ?-
  
Títol de la tesi: ?-
  
Data de lectura: ?- Qualificació: ?-
  
Altres títols universitaris (diplomatura, llicenciatura, grau de llicenciat, màster, postgrau)
  
..............................................................................................................
  
..............................................................................................................
  
b) Docència universitària (Inclou la valoració de la qualitat de l'ensenyament de la universitat d'on proveniu), es considerarà mèrit preferent la docència impartida en valencià, en els dos casos s'ha d'acreditar oficialment
  
..............................................................................................................
  
..............................................................................................................
  
c) Investigació (articles, llibres, capítols de llibres, comunicacions a congressos, participació en projectes d'investigació, contractes d'investigació)
  
Centres on s'ha realitzat la investigació i qui l'ha finançada
  
..............................................................................................................
  
..............................................................................................................
  
Títols dels projectes en què heu treballat
  
..............................................................................................................
  
..............................................................................................................
  
Persones que els han dirigit. Digueu, si escau, si el director o directora del projecte és la persona interessada.
  
..............................................................................................................
  
..............................................................................................................
  
Publicacions (títol, editorial o revista, lloc, data, pàgines...)
  
..............................................................................................................
  
..............................................................................................................
  
Comunicacions a congressos
  
..............................................................................................................
  
..............................................................................................................
  
Treballs en curs de realització
  
..............................................................................................................
  
..............................................................................................................
  
Beques o ajudes postdoctorals d'investigació que heu obtingut i centres on heu treballat
  
..............................................................................................................
  
..............................................................................................................
  
Estades en altres universitats o centres d'investigació
  
..............................................................................................................
  
..............................................................................................................
  
d) Valencià (acreditació oficial)
  
..............................................................................................................
  
..............................................................................................................
  
e) Altres mèrits (llengües d'interès científic, premis, distincions honorífiques, activitat professional extrauniversitària, informàtica, projectes d'innovació educativa,?)
  
Llengües d'interès científic (acreditació oficial)
  
..............................................................................................................
  
..............................................................................................................
  
Oposicions o concursos realitzats (tant en la carrera docent com en qualsevol altra de l'administració pública); indiqueu la plaça obtinguda i la data d'obtenció
  
..............................................................................................................
  
..............................................................................................................
  
Experiència docent (cursos que heu impartit; indiqueu-ne el centre i la data de realització)
  
..............................................................................................................
  
..............................................................................................................
  
Disciplines que heu impartit o grups de pràctiques que heu tingut al vostre càrrec
  
..............................................................................................................
  
..............................................................................................................
  
Nom del director o directora del departament amb qui heu treballat
  
..............................................................................................................
  
..............................................................................................................
  
Coneixements d'informàtica
  
..............................................................................................................
  
..............................................................................................................
  
Experiència professional vinculada a l'àrea de coneixement
  
..............................................................................................................
  
..............................................................................................................
  
Innovació educativa (cursos de formació del professorat, etc.)
  
..............................................................................................................
  
..............................................................................................................
  
Premis
  
..............................................................................................................
  
..............................................................................................................
  
Distincions honorífiques
  
..............................................................................................................
  
..............................................................................................................
  
Altres
  
..............................................................................................................
  
..............................................................................................................
  
Documentació que s'hi adjunta dels mèrits al·legats
  
..............................................................................................................
  
..............................................................................................................
  
DECLARE sota la meua responsabilitat que les dades exposades són certes.
  
 (Firma)
  
Castelló de la Plana, .......... d .................................................... de 200....
  
RECTORAT DE LA UNIVERSITAT JAUME I DE CASTELLÓ
  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei orgànica 15/1999 de protecció de les dades. Podeu exercir, per escrit, els drets d'accés, rectificació, cancel·lació i, si escau, d'oposició, davant de la Secretaria General d'aquesta Universitat.
  
ANNEX IV
  
BAREM GENÈRIC PER A LA VALORACIÓ
  
DEL CURRÍCULUM
  
Professorat contractat doctor
  
Formació fins a 15 punts
  
Docència universitària fins a 30 punts
  
Investigació fins a 40 punts
  
Valencià fins a 10 punts